Paarl se Strongmanrun SA 2018 weereens 'n sukses! - Drakenstein Sakekamer
Paarl se Strongmanrun SA 2018 weereens ‘n sukses!
Dirk Breytenbach Oktober 18, 2018 Desember 18, 2018 Nuus
Die 3de internasionale Fisherman’s Friend Strongmanrun SA het op Saterdag 13 Oktober weereens suksesvol in Paarl afgeloop. 2500 deelnemers en 5000 toeskouers oral op die roete kon deel in die gees en pret van die dag. Fisherman’s Friend Strongmanrun SA se 21km roete was deur die Europese lisensiehouer aangewys as die mees skilderagtige roete in die 10 lande wat wêreldwyd deelneem. ‘n Gees van vriendskap en pret was oral sigbaar en eie aan Strongman wêreldwyd se credo, was almal wenners. 103 deelnemers uit Frankryk , Italië, Duitsland, Switserland, Engeland en Amerika het deelgeneem waarvan 6 ook aan die vorige byeenkomste deelgeneem het. Die “Caveman”, ‘n brandweerman van Frankryk, het nou al 3 keer hier deelgeneem. Die “Gladiator”, ‘n polisieman van Switserland, het vir die eerste keer deelgeneem en is van plan om ‘n groter groep saam te bring vir volgende jaar se byeenkoms. ‘n Dokumentêr van die byeenkoms sal volgende jaar op 23 Januarie 2019 op Kyknet se Fiesta program te sien wees.
Paarl se internasionale krieketheld, Charl Langeveldt , het ook deelgeneem en is van mening dat deelname aan hierdie wedloop ‘n moet vir elke sportman is.
Die wenners van die 21km in ‘n rekord tyd was Siviwe Nkombi (1:33:20) en Chantel Nienaber (2:00:04). Die span kompetisie op die 15km roete tussen die Paarl Brandweer en die SAPD was gewen deur die Paarl Brandweer se span. Die organiseerders voorsien dat meer spanne in die toekoms teen mekaar sal meeding veral skole.
Konstruksie maatskappye van Paarl en Kaapstad en besighede van die Drakenstein Sakekamer het weereens formidabele hindernisse gebou en die Drakenstein Munisipaliteit se mildelike steun op verskeie vlakke het verseker dat die byeenkoms inklusief deur almal geniet en suksesvol aangebied kon word.
Deur die effektiewe samewerking tussen die SAPD, Drakenstein Verkeer, mediese dienste van Sakhisizwe First Aid en Vetus Scola se sekuriteit span was daar geen misdade aangemeld nie en kon die skare mense hul byeenkoms in veiligheid geniet.
Die beplanning vir volgende jaar se byeenkoms in die Paarl het reeds afgeskop en die lisensiehouer het die byeenkoms se kontrak in SA met nog 3 jaar verleng weens hul tevredenheid met die gehalte van die aanbieding, Paarl se natuurskoon asook die plaaslike ondersteuning deur besighede en die munisipaliteit.
Met die goedkeuring van die Europese lisensiehouers sal die byeenkoms voortaan bekend staan as Legend Runner om te verseker dat ‘n eg Suid Afrikaanse plaaslike handelsmerk gebou kan word en verwarring met die lengte van die vorige naam en uitsluitende verwysing na “man” in Strongman uitgeskakel word. Dit is goeie nuus vir Paarl en sal verseker dat ons sigbaarheid op internasionale toerisme forums toenemend versterk sal word. Volgende jaar se datum is na samesprekings met organiseerders van ander belangrike byeenkomste soos die Gun Run en Foot of Africa bevestig vir 26-27 Oktober wat oor 2 dae sal plaasvind.
Vir meer inligting en besigheidsgeleenthede oor volgende jaar se byeenkoms kontak Ferdinand Rabie by 082 851 9999 of www.legendrunner.co.za
← Die BBP uitdaging – ‘n vurk in die pad? The GDP challenge – a fork in the road?
Refleksie op 2018/ Reflecting on 2018 →
"eFiling is significantly more user-friendly," according to tax firm Mazars. [...]
Bill Gates is still in wealth-creation mode. [...]
Fin24.com | Is the trust dead?
If your sole objective in forming a trust is to obtain a tax benefit, then you are likely to be disa [...]
During National Wills Week, many law firms are willing to draw up basic wills for free. [...]
Given the uncertainty investors are currently facing, it's useful to take a step back and re-ev [...]
Fin24.com | Good news for house sellers: The first green shoots are appearing
Demand is improving, and fewer people are putting their properties in the market. [...]
For those with R31.5m to spare, take a look at what you will get in this two-bedroom in Cape Town [...]
Fin24.com | Aggressive tax planning: Not enough just to obey rules - consultant
Simply obeying tax rules is not enough when it comes to so-called aggressive tax planning, in the vi [...]
Women are often more conservative than men in constructing their investment portfolios, says Thuli N [...]
A rise in favour of populism in South Africa could see the rand "blow up", says the direct [...]